Komission asetus (EY) N:o 2773/95, annettu 30 päivänä marraskuuta 1995, maatalouden varhaiseläketukea koskevasta yhteisön järjestelmästä annetun neuvoston asetuksen (ETY) N:o 2079/92 ecuina ilmaistujen arvojen korvaamisesta



Virallinen lehti nro L 288 , 01/12/1995 s. 0037 - 0038



KOMISSION ASETUS (EY) N:o 2773/95, annettu 30 päivänä marraskuuta 1995, maatalouden varhaiseläketukea koskevasta yhteisön järjestelmästä annetun neuvoston asetuksen (ETY) N:o 2079/92 ecuina ilmaistujen arvojen korvaamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisessä maatalouspolitiikassa sovellettavista muuntokursseista ja laskentayksiköstä 28 päivänä joulukuuta 1992 annetun neuvoston asetuksen (ETY) N:o 3813/92 (1), sellaisena kuin se on viimeksi muutettuna asetuksella (EY) N:o 150/95 (2), ottaa huomioon maatalousalalla käytettävien muuntokurssien määrittämistä ja soveltamista koskevista yksityiskohtaisista säännöistä 30 päivänä huhtikuuta 1993 annetun komission asetuksen (ETY) N:o 1068/93 (3), sellaisena kuin se on viimeksi muutettuna asetuksella (EY) N:o 1053/95 (4), ja erityisesti sen 18 artiklan 2 kohdan, sekä katsoo, että asetuksen (ETY) N:o 3813/92 13 artiklan 2 kohdassa muutetaan 1 päivästä helmikuuta 1995 tiettyjen hintojen ja määrien ecuina ilmaistuja arvoja maataloudessa käytettyihin muuntokursseihin 31 päivään tammikuuta 1995 vaikuttaneen 1,207509 suuruisen korjaustekijän poistamisen vaikutusten tasaamiseksi, kyseisten määrien ecuina ilmaistut uudet arvot vahvistettiin 1 päivästä helmikuuta 1995 asetuksen (ETY) N:o 3813/92 13 artiklan 2 kohdassa ja asetuksen (ETY) N:o 1068/93 18 artiklan 1 kohdassa tarkoitettujen sääntöjen mukaisesti, ja asetuksen (ETY) N:o 1068/93 18 artiklan 2 kohdan mukaisesti olisi sekaannusten välttämiseksi ja yhteisen maatalouspolitiikan soveltamisen helpottamiseksi korvattava neuvoston asetuksessa (ETY) N:o 2079/92 (5) ecuina ilmaistut määrät, joita sovelletaan vähintään - 1 päivästä tammikuuta 1996, kun on kyse määristä, jotka eivät liity mihinkään markkinointivuoteen, - markkinointivuoden 1996 alusta, kun on kyse määristä, joiden osalta kyseinen markkinointivuosi alkaa tammikuussa 1996, - markkinointivuoden 1995/96 alusta muissa tapauksissa ja jotka on esitetty ennen 1 päivää helmikuuta 1995 voimaan tulleissa säädöksissä, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 3813/92 13 artiklan 2 kohdan ja asetuksen (ETY) N:o 1068/93 18 artiklan 1 kohdan mukaisesti asetuksessa (ETY) N:o 2079/92 ecuina ilmaistujen määrien 1 päivästä helmikuuta 1995 suoritetun tarkistuksen perusteella kyseinen asetus 2 artiklassa olevien ohjeiden mukaisesti. 2 artikla Muutetaan asetus (ETY) N:o 2079/92 seuraavasti: 1. Korvataan 3 artiklan 1 kohdassa määrä "4 000 ecua" määrällä "4 830 ecua"; korvataan määrä "250 ecua" määrällä "301,9 ecua"; korvataan määrä "10 000 ecua" määrällä "12 075 ecua"; korvataan määrä "12 000 ecua" määrällä "14 490 ecua"; korvataan määrä "750 ecua" määrällä "905,6 ecua" ja määrä "30 000 ecua" määrällä "36 225 ecua". 2. Korvataan 3 artiklan 2 kohdassa määrä "2 500 ecua" määrällä "3 019 ecua" ja määrä "7 500 ecua" määrällä "9 056 ecua". 3. Korvataan 3 artiklan 3 kohdassa määrä "36 000 ecua" määrällä "43 470 ecua". 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan kunkin kyseessä olevan määrän osalta 1 päivästä helmikuuta 1995 alkaen vahvistetun maatalouden muuntokurssin ensimmäisestä soveltamispäivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä marraskuuta 1995. Komission puolesta Franz FISCHLER Komission jäsen (1) EYVL N:o L 387, 31.12.1992, s. 1 (2) EYVL N:o L 22, 22.1.1995, s. 1 (3) EYVL N:o L 108, 1.5.1993, s. 106 (4) EYVL N:o L 107, 12.5.1995, s. 4 (5) EYVL N:o L 215, 30.7.1992, s. 91